Мы махуэхэм
Жэпуэгъуэм и 15, гъубж
«Хьэбышакъ хужьым» и дунейпсо махуэщ. 1970 гъэм ягъэуващ Зи нэхэм ямылъагъухэм я дунейпсо федерацэм и жэрдэмкIэ.
Муслъымэнхэм я Къурмэн хьид махуэ лъапIэм щIедзэ
Къуажэдэс цIыхубзхэм я дунейпсо махуэщ
Жэпуэгъуэм и 15 — 18-хэм Минск (Белоруссие) щекIуэкIынущ ХVIII энергетикэ, щIыуэпс зэхуэсышхуэр.
Жэпуэгъуэм и 15 — 20-хэм Грознэ къалэм щекIуэкIынущ къэфакIуэхэм я V дунейпсо фестиваль-зэпеуэр, Эсамбаев Махьмуд и фэеплъу къызэрагъэпэщар.
1990 гъэм Горбачев Михаил Нобель и саугъэтыр къыхуагъэфэщащ.
Урыс усакIуэ цIэрыIуэ, тхакIуэ Лермонтов Михаил къызэралъхурэ илъэси 199-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ ТекIуий Анатолэ къызэралъхурэ илъэс 83-рэ ирокъу.
УФ-м щIыхь зиIэ и артист, Абхъазым и цIыхубэ артист Мысостышхуэ Пщызэбий къызэралъхурэ илъэс 78-рэ ирокъу.
КъБР-м и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ, щIэныгъэлI IутIыж Борис къызэралъхурэ илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 15, жэщым градуси 7 — 9 щыхъунущ.
Жэпуэгъуэм и 16, бэрэжьей
Ерыскъым и дунейпсо махуэщ
Анестезиологым и дунейпсо махуэщ
1991 гъэм Налшык щызэхэтащ КъБР-м ис лъэпкъхэм я нэхъыжьыфIхэм я зэхуэсышхуэ.
Каир къыщалъхуа адыгэ усакIуэшхуэ, «хьэрып усакIуэхэм я эмиру» къалъытэу щыта Шэукъий Ахьмэд къызэралъхурэ илъэси 143-рэ ирокъу.
ТхакIуэ, зэдзэкIакIуэ, филологие щIэныгъэхэм я доктор, КъБКъУ-м и профессор Къардэн Бубэ къызэралъхурэ илъэс 96-рэ ирокъу.
Филологие щIэныгъэхэм я доктор, профессор, ЩIДАА-м и академик, КъБР-м щэнхабзэмкIэ щIыхь зиIэ и лэжьакIуэ, литературовед, критик, публицист ТIымыжь Хьэмыщэ и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 16, жэщым градуси 5 — 10 щыхъунущ.
